AS พุ่ง 6% โบรกฯมองไตรมาส 4 กำไรนิวไฮ แตะ 139 ลบ. ชูเป้า 26.50 บ.
AS โบรกฯ มองรับรู้รายได้เกมใหม่หนุน ดันผลประกอบการไตรมาส 4/64 กำไรนิวไฮแตะ 139 ลบ. แนะ “เก็งกำไร” ชูเป้า 26.50 บ
AS พุ่ง 6% โบรกฯมองไตรมาส 4 กำไรนิวไฮ แตะ 139 ลบ. หลักจากเกมใหม่สองเกม Gujian และ Cabalmobile เข้ามาหนุน
23 พ.ย. 2564

ผู้สื่อข่าวรายงานว่า วันนี้ 23 พ.ย. 2564 ราคาหุ้น บริษัท เอเชียซอฟท์ คอร์ปอเรชั่น จำกัด (มหาชน) หรือ AS ณ เวลา 10:48 น. อยู่ที่ระดับ 22.50 บาท ปรับตัวเพิ่มขึ้น 1.20 บาท หรือ 5.63% โดยทำจุดสูงสุดที่ 22.50 บาท และทำจุดต่ำสุดที่  21.30 บาท ด้วยมูลค่าการซื้อขาย 367.11 ล้านบาท

บริษัท หลักทรัพย์ กรุงศรี จำกัด (มหาชน) ระบบุในบทวิเคราะห์ (15 พ.ย.64) โดยประเมินต่อหุ้น AS ว่าบริษัทรายงานกำไรสุทธิ ไตรมาส 3ปี 2564 ที่ 128.60 ล้านบาทใกล้เคียงคาดที่ 127 ล้านบาท มองผลประกอบการไตรมาส 4 ปี 2564 จะ New high ต่อ เมื่อเทียบกับงวดเดียวกันของปีก่อน และเมื่อเทียบกับไตรมาสก่อนหน้า แต่ปรับประมาณการกำไรปี 2564 ลงเล็กน้อย 7.2% เป็น 484 ล้านบาท จากการรับรู้รายได้เกมส์ใหม่ 2 เกมส์ล่าช้ากว่าสมมติฐาน โดยได้แรงหนุนหลักจากเกมใหม่สองเกม Gujian และ Cabalmobile ที่เปิดช่วยปลายไตรมาส 3/2564 ที่ผ่านมา
นอกจากนี้ยังมีมุมมองเป็นบวกต่อผลประกอบการไตรมาส 4/2564 โดยจะเติบโตเมื่อเทียบกับช่วงเดียวกันกับปีก่อน และเมื่อเทียบกับไตรมาสก่อนหน้าอย่างต่อเนื่อง หนุนโดย (1) รับรู้รายได้จากเกม Real Yulgang (2) รับรู้รายได้จากเกม Cabal Mobile และ Gujian เต็มไตรมาส จากความล่าช้าของการเปิดเกมส์ใหม่ได้แก่ New Wulin ประเทศมาเลเซียและสิงค์โปร์ และHuang Yi Mobile ในประเทศไทย
ทั้งนี้เบื้องต้นคาดกำไรไตรมาส 4/2564 อยู่ที่ 139 ล้านบาท เพิ่มขึ้น 149% เมื่อเทียบกับช่วงเดียวกันกับปีก่อน และเพิ่มขึ้น 9% เมื่อเทียบกับไตรมาสก่อนหน้า
พร้อมทั้งด้านนักวิเคราะห์เชื่อว่าปี 2565 จะเป็นอีกปีที่ดีของ AS โดยคาดการณ์กำไรเติบโต 29% ต่อเนื่องอยู่ที่ 625 ล้านบาท จาก (1) รับรู้รายได้จากเกมส์ใหม่ที่เปิดช่วงครึ่งปีหลังของปี 2564 เต็มปี  (2) แผนเปิดเกมส์ IP ระดับภูมิภาคอย่าง Tera Classic โดยคาดรายได้เข้ามาไม่ต่ำกว่า 500 ล้านบาท (3) แผนเปิดตัวเกมส์อื่นๆ เช่น Elyon ในประเทศไทย และ(4) รายได้จากประเทศใหม่ๆ ที่บริษัทเริ่มทำการตลาดอย่างเวียดนาม และอินโดนีเซีย คงกำไรปี 2565 ที่ 625 ล้านบาท
ดังนั้นยังแนะนำ “ซื้อ” ราคาเป้าหมาย 26.50 บาท